CELEX: 62009CN0433
Language: lv
Date: 2009-11-04 00:00:00
Title: Lieta C-433/09: Prasība, kas celta 2009. gada 4. novembrī — Eiropas Kopienu Komisija/Austrijas Republika

30.1.2010   
            
            
               LV
            
            
               Eiropas Savienības Oficiālais Vēstnesis
            
            
               C 24/25
            
         Prasība, kas celta 2009. gada 4. novembrī — Eiropas Kopienu Komisija/Austrijas Republika
   (Lieta C-433/09)
   2010/C 24/45
   Tiesvedības valoda — vācu
   
      Lietas dalībnieki
   
   
      Prasītāja: Eiropas Kopienu Komisija (pārstāvis — D. Triantafyllou)
   
      Atbildētāja: Austrijas Republika
   
      Prasītājas prasījumi:
   
   
               —
            
            
               atzīt, ka, PVN aprēķinu bāzē iekļaudama nodokli par normatīvo degvielas patēriņu (Normverbrauchsabgabe), kas Austrijā tiek piemērots par transportlīdzekļa piegādi, Austrijas Republika nav izpildījusi PVN Direktīvas 2006/112/EK (1) 78. un 79. pantā paredzētos pienākumus;
            
         
               —
            
            
               piespriest Austrijas Republikai atlīdzināt tiesāšanās izdevumus.
            
         
      Pamati un galvenie argumenti
   
   Komisija apstrīd nodokļa par normatīvo degvielas patēriņu (Normverbrauchsabgabe jeb NoVA), kas tiek iekasēts par kravas transportlīdzekļa piegādi Austrijas teritorijā, iekļaušanu PVN aprēķinu bāzē.
   Komisijas skatījumā nodoklis par normatīvo degvielas patēriņu būtībā ir vienreizēja reģistrācijas nodeva, jo tā pamatkritērijs ir transportlīdzekļa reģistrēšana Austrijas Republikā. Līdz ar to šajā lietā ir piemērojams Tiesas spriedums lietā C-98/05 (2), saskaņā ar kuru šādu nodokli nevar iekļaut PVN aprēķinu bāzē.
   
      (1)  Padomes 2006. gada 28. novembra Direktīva 2006/112/EK par kopējo pievienotās vērtības nodokļa sistēmu (OV L 347, 1. lpp.).
   
      (2)  2006. gada 1. jūnija spriedums lietā C-98/05 De Danske Bilimportører (Krājums, I-4945. lpp.).